Traditional & Folk Songs with lyrics & midi music www.traditionalmusic.co.uk 
Banks of Sicily 
Banks of Sicily (Hamish Henderson) 
The pipie is dozie, the pipie is fey He wullnae come round for his vino the day The sky o'er Messina is unco an' grey An' a' the bricht chaulmers are eerie 
Fareweel ye banks o' Sicily Fare ye weel ye valley an' shaw There's nae Jock will mourn the kyles o' ye Puir bliddy swaddies are weary 
Then doon the stair and line the waterside Wait your turn the ferry's awa' The doon the stair and line the waterside A' the bricht chaulmers are eerie 
Fareweel ye banks o' Sicily Fare ye weel ye valley an' shaw There's nae name can smoor the wiles o' ye Puir bliddy swaddies are weary 
The drummie is polisht, the drummie is braw He cannae be seen for his webbin' ava He's beezed himsel' up for a photy an' a' Tae leave with his Lola, his dearie 
Then fare weel ye dives o' Sicily Fare ye weel ye shielin' an' ha' We'll a mind shebeens an' bothies Whaur Jock made a date wi' his dearie 
Then fare weel ye dives o' Sicily Fare ye weel ye shielin' an' ha' We'll a mind shebeens an' bothies Whaur kind signorinas were cheerie 
Then tune the pipes and drub the tenor drum Leave your kit this side o' the wa' Then tune the pipes and drub the tenor drum A' the bricht chaulmers are eerie 
Recorded (somewhat translated) by Kingston Trio; also MacColl, I think Copyright Hamish Henderson tune, Fareweel Tae the Creeks, by Pipe Major James Robertson of Banff